Rangsang Tuban (Hanacaraka)/Kaca 24


Alihaksara
/kaca 024/

nḍerek ;  cinenḍak ; pasuwitanipun ; sang pangéran kanggep ;  rinten dalu ; tansah wontĕn ngarsanipun sang prabu ;  sarta tansah adamel pirenaning galih ; kaṭah kekaranganipun sang nata ingkang karampungaken ḍateng sang pafigeran warihkusuma ; 
salebeting galihipun sang prabu ; kamokalaken yen raden warihkusuma ; dedeya teḍaking kusuma ;  katitik ; saking alusing bebudenipun ;  wicaksana ; berbudi bawa leksana ;  mumpuni kasagedanipun ḍateng wewadining tulis ;  sarehning wontĕn perlunipun ; ing atasing sariranipun sang prabu kedah nguningani aluraning leluhuripun sang pangéran ;  raden warihkusuma kadangu ; "warihkusuma ; aja adadekaké  kageting atinira ;  ingsun kepengin sumurup ; wong atuwanira kang yoga marang sira ;  awit nalika sira ingsun dangu asal kamulanira ; mung ngaturaké  kaki sarta biyungi•a bae" ; 

sang pangéran ; sakalangkung kaget ing galih miḍangetaken pangandikanipun sang prabu ;  ngantos dangu ; kendel ngangenangen salebeting galih ; baḍé  matur kumbi ajrih ; baḍé  matur prasaja bokmanawi saged adadosaken jalaran boten sayogining sariranipun ; 
wusana pinanggihing pambudi ; namung baḍé  matur 

jv Basa Jawa (Javanese)
Rangsang Tuban